Video: खराब थी सड़कें, नहीं पहुंच पाई एंबुलेंस, प्रेग्नेंट पत्नी को कपड़े में बांधकर लेकर गया पति  
खराब सड़कों की वजह से नहीं पहुंच सकी एंबुलेंस
गर्भवती महिला को अस्पताल ले जाने के लिए पति ने बनाया कपड़े का पालना
गांववालों की मदद से 6 किमी. तक पैदल लेकर गया पति
वैसे तो आपने ऐसे कई मामले देखें होंगे जब लोग अपने परिजनों को कभी खाट या फिर कभी कंधे पर अस्पताल (Hospital) पहुंचाते हैं लेकिन ताजा मामला तमिलनाडु (Tamilnadu) का है, जहां सड़क सही न होने के कारण एक गर्भवती महिला (Pregnant Woman) को अस्पताल ले जाने के लिए एम्बुलेंस (Ambulance) नहीं पहुंच पाई.
इस वजह से गर्भवती महिला को एम्बुलेंस तक पहुंचाने के लिए उसका पति अन्य गांववालों की मदद से उसे कपड़े के पालने में 6 किलो मीटर पैदल लेकर आया. इसके आगे एम्बुलेंस में महिला को अस्पताल पहुंचाया गया. 
न्यूज एजेंसी ANI के मुताबिक, ''तमिलनाडु के इरोड में उचित सड़कों की कमी की वजह से एम्बुलेंस तक नहीं पहुंचने के कारण 6 किलोमीटर तक एक कपड़े के पालने में गर्भवती महिला को ले जाया गया. महिला के पति ने गांववालों की मदद से उसे एम्बुलेंस तक पहुंचाया.'' इसके आगे उन्होंने लिखा, ''अस्पताल जाते वक्त महिला ने लड़के को जन्म दिया. मां और बच्चा दोनों ठीक हैं''. 
#WATCH Pregnant woman carried in a cloth cradle for 6 kms as ambulance couldn't reach due to lack of proper roads in Burgur, Erode. Woman's husband with villagers trekked to reach ambulance. She delivered a boy, yesterday, on way to hospital, mother & child are fine. #TamilNadupic.twitter.com/AmIJ0MKG1R
बता दें, यह वीडियो मंगलवार का है.